Yucef Nacib deg udlis-is  anthologie de la poesie kabyle 23 , yiwi-d awal ɣef  unerni n tmedyazt taqbaylit seg zzman aqdim alama d tallit tamirant , imir mi dyemmel ayen iɣef treṣṣa tensayit deg wurti asefran aqbayli di talliyin-nni timenza , ibeggen-d daɣen ayen i d-yekseb wurti-agi asefran aqbayli n tulmisin d yiferdisen n tetrarit abaɛda di tallit tawaṭanit d tallit n timunnent  . Tatrarit ɣur-s tettban-d akken iwata di snat talliyin-agi tban-d deg uɣanib n tmedyazt am wakken daɣen i d-tban deg yisental imaynuten i d-teslal temhazt d unerni n tmetti am usentel n tinigt, tagrawla n 54 tamagit, tilelli n tmeṭṭut. Muḥemmed. DJellaoui yiwi-d awal ɣef unamek n tetrarit, yenna-d:             Tatrarit mačči d immekti asusyuliji, mačči d immekti aserti, mačči d immekti amazray, mača d ssenf adelsan amaynut i d-yelan d anemgal i ssenf adelsan amensay neɣ aqdim24.